[{"text_idx": "#000000", "text": "Kitarriajakiri kuulutas va\u0308lja terminite loomise vo\u0303istluse"}, {"text_idx": "#000002", "text": "Henno Kelp hakkab Kitarrikoolis bassi o\u0303petama"}, {"text_idx": "#000003", "text": "Va\u0308rske pop-jazzikooslus Elvus avaldas esimese loo"}, {"text_idx": "#000004", "text": "Metro Luminal \u2212 need kaks vana kassetti"}, {"text_idx": "#000005", "text": "Vo\u0303iks arvata, et Metro Luminal oli omal ajal sensatsioon \u2013 kui mo\u0303elda, et ba\u0308ndi kajadega u\u0308leujutatud kitarripartiid ja endassevaatav lu\u0308u\u0308rika panid juba 80ndate lo\u0303pul uduseid u\u0308mberlindistusi pidi levides su\u0308damed kaasa po\u0303ksuma, said mantrateks huultel ning hoidsid a\u0308ra nii mo\u0303negi enesetapu... Aga ei."}, {"text_idx": "#000007", "text": "Sest asjaosaliste so\u0303nul oli 1988. aastal Rainer Jancise ja Allan Vainola varasema ansambli U\u0308ksko\u0303ik ja\u0308rel su\u0308ndinud Metro Luminal ko\u0303igest u\u0308ks paljudest pungiskeene pinnasest vo\u0303rsunud ta\u0308helepanutaotlejatest. Ning sealjuures kindlasti mitte see ko\u0303ige no\u0303utum nimi. Kuid nagu Rainer Jancis on meenutanud, ta\u0308helepanu a\u0308ratati: \u201ePidevalt oli kuulda Immo Mihkelsoni piiksumist, et oleme nagu U2, Allanit vo\u0303rreldi Henry Laksi ja Urmas Alenderiga. Ise arvasime, et teeme ta\u0308iesti omana\u0308o\u00adlist muusikat.\u201d"}, {"text_idx": "#000008", "text": "Tegidki, kuid valel ajal ja vales kohas. Metro Luminali 80ndate lo\u0303pu lugudes kohtusid Rainer Jancise kajako\u0303laku\u0308llane kitarr, selle all Kalle Nettani kindlalt tiksuv-tuksuv bass, Kristo Rajasaare isikupa\u0308rased trummid ning ko\u0303ige kohal ho\u0303ljus Allan Vainola ulg. Teistmoodi ei oska seda igatsusest ja valust luudesse lo\u0303ikavat laulmismaneeri iseloomustada. Pa\u0308ris joigumine see ju polnud, kuigi selles oli midagi pea sama u\u0308rgset."}, {"text_idx": "#000009", "text": "Aga ajal, kui punk oli po\u0303hiline, hevi lahe, disko ikkagi oluline ja u\u0308hiskond paisu tagant pa\u0308a\u0308semas, polnud sellel ko\u0303igel suuremat ko\u0303lapinda. Ba\u0308nde tegutses tollal teisigi ja ehk illustreerib Metro Luminali positsiooni nende seas Allan Vainola minek Vennaskonda kitarristiks. Vainola on meenutanud, et esiteks olid Vennaskonnas so\u0303brad juba ees ja teiseks tundus see laheda ja toimiva ba\u0308ndina \u2212 et siis miks mitte? Vo\u0303ite ise arvata, kumma esineja ajal oli 18. detsembril 1990 Tallinna 32. keskkooli aulas rohkem rahvast, kui nad mo\u0303lemad seal koos ma\u0308ngisid..."}, {"text_idx": "#000012", "text": "Sissema\u0308ngitud materjal ja\u0308i seisma. Levides mitteametlikult kassettidel, pa\u0308lvis see ba\u0308ndi tutvusringkonnas vastakaid arvamusi. Po\u0303hiline su\u0308u\u0308distus: Linnahalli sound. \u201eCoca Cola\u201d otsutati va\u0308lja anda 1995. aasta kevadel. Kuna algul plaanitud joogikujunduse kasutamine polnud teostatav, vo\u0303eti rohelist pihustiva\u0308rvi, vo\u0303o\u0303bati kassetikarbid seestpoolt a\u0308ra ja nii ta ja\u0308igi va\u0308rvitud karbis salapa\u0308raseks kassetiks va\u0308hestes kodustes muusikakogudes..."}, {"text_idx": "#000013", "text": "Loe edasi ajakirja kevadnumbrist (Kitarr 6/2013)"}, {"text_idx": "#000014", "text": "20. septembril kontsert Rock Cafes!"}, {"text_idx": "#000015", "text": "Vaata ka videokatkendit Rainer Jancise su\u0308nnipa\u0308evalt:"}, {"text_idx": "#000016", "text": "Eesti ru\u0308tmimuusikaharidus saab omale liidu!"}, {"text_idx": "#000017", "text": "Alushariduse muusikao\u0303petajate koolitusprogrammi \"Va\u0308a\u0308rtused, loovad muusikategevused ja keeleo\u0303pe\" II sessiooni tunniplaan"}, {"text_idx": "#000019", "text": "Ajaloo pru\u0308gikastist leitud ilu ehk Eesti muusikaajakirjade u\u0308levaade"}, {"text_idx": "#000020", "text": "U\u0308he o\u0308o\u0308 su\u0308ndmus I osa"}, {"text_idx": "#000021", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000023", "text": "This site uses Akismet to reduce spam. Learn how your comment data is processed."}, {"text_idx": "#000026", "text": "Akordid, duurid ja \u201ctuurid\u201d kitarril\nRiho Sibul: \u201eMuusika on suurem kui meie ise\u201d\nJorma Puusaag ma\u0308ngis esimesed hitid suletud uste taga"}]